Kuid uus eesti intelligents ei saa piirduda tähendatud tööga, või kui osa saabki, nimelt need, kel on esikohal teaduslik ja loov tempera­ment, siis on jälle  teisi jõude tarvis kultuuri levitamiseks. Aineline jõukus on maal juba olemas, võib juba hakata laiemateltki kihtidelt nõudma "kultuuriga kaasa elamist", ja selleks tuleb noorel intelligentsil teha tööd. Haridustöö, iseäranis raamatukogud ja lugemistoad jätavad veel palju soovida. Kasarmud - vaimu lõdvendajad - võiksid olla midagi muudki, kui oleks töötegijaid. Alkoholism - mis Eestis küll vist suurem ei ole kui meil Soomes - peab vähenema. Iseäranis üliõpilased peavad end tundma siin kohustatuna. "Mitte ainult  meeleavalduseks selle meie rahva vaenlase vastu, vaid ka vaimlise ja ainelise jõu kokkuhoidmise mõttes. Sest me võime võtta tõsiasjana, et kui osagi seda energiat, aega ja raha kokku hoitaks, mis nüüd ära pillame, siis võiksime sellega eelpool mai­nitud töös peagi tunduvaid tagajärgi näidata" (lhk. 66).